Közgyűlési Jegyzőkönyv

A Családi Élet Szolgálatában Egyesület az egyesület évi rendes közgyűlését 2022. április 27-én 17.00-tól az egyesület székhelyén (1114. Bp. Bartók Béla út 71.), a meghirdetett napirendi pontokkal megtartotta.

**Határozati pontok:**

1. Az Egyesület elnöke, Wertán Katalin megállapítja, hogy a közgyűlés határozatképes, mert a tagok 50%-a + 1 fő (6 fő) jelen van.
2. A közgyűlés egyhangúlag megválasztja Wertán Katalint a közgyűlés levezető elnökének és jegyzőkönyvvezetőnek. Wertán Katalin a megbízásokat elfogadja.

A közgyűlés egyhangúlag megválasztja a közgyűlési jegyzőkönyv hitelesítőinek Oláh Edit és Tóth Bence András tagokat. Oláh Edit és Tóth Bence András a megbízást elfogadják.

1. A közgyűlés a napirendi pontokat egyhangúlag elfogadja.
2. A közgyűlés az Elnökség beszámolóját a 2021. év gazdálkodásáról egyhangúlag elfogadja.
3. A közgyűlés az Elnökség pénzügyi tervét a 2022. év gazdálkodására egyhangúlag elfogadja.
4. Az Elnökség mandátuma lejárt. A közgyűlés egyhangúlag felmenti az elnökségi tagokat: Wertán Katalin elnököt, Jakobszen-Tátrai Zsófia és Bolyky Miklós alelnököket.

Az új Elnökség jelöltjei: Wertán Katalin elnök, Oláh Edit és Bolyky Miklós alelnökök. A jelöltek a jelölést elfogadják.

A közgyűlés az elnökségi tagok megválasztására szavazást ír ki. A közgyűlés kézfeltartással az elnökségi tagokat egyhangúlag megválasztja. Az elnökségi tagok a tisztséget elfogadják.

1. A 2021. évi közgyűlésen összeállított, az egyesület jövőéről szóló belső felmérés eredményei a következők:
	1. A tagok nagy többségben az Egyesület fenntartására és a közös munka folytatására szavaztak. Egy tag, Rosta Andrea az Egyesületből való kilépési szándékáról tájékoztatta a közgyűlést. A tagság a kilépési szándékot elfogadta. A kilépés 2023. 01. 01-től lép érvénybe.
	2. Az Egyesület munkája műhely jelleggel folytatódik tovább, tehát az egyesületi tagok elsősorban egymás számára nyújtanak szakmai segítséget (intervízió, esetmegbeszélő, belső továbbképzés stb.).
	3. A műhelymunka érdekében kéthavonta szerda délutáni találkozókban állapodnak meg, amelynek időpontjait a közgyűlésen rögzítik.
	4. A tagság bővítésére az év végén kerül majd sor.

Egyéb kérdés nem lévén a közgyűlést a levezető elnök berekeszti.

Budapest, 2022. április 27.

Aláírók:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oláh Edit Tóth Bence András Wertán Katalin